Forbes 2015 yilda eng katta gonorarlar olgan televizion aktrisalar reytingini e’lon qildi. Birinchi o‘rinni ikki aktrisa bo‘lishib oldi: Sofiya Vergara (“Amerikacha oila”) va Keyli Kuoko-Sviting (“Katta portlash nazariyasi”). Ular bir yilda 28.5 mln dollardan ishlab topishdi. Uchinchi o‘rinni “Amerikacha oila”da Vergara bilan birga suratga tushayotgan Juli Bouen egalladi — uning daromadi 12 mln dollarni tashkil qildi.Undan keyingi o‘rinlarni Ellen Pompeo (11.5 mln) va Marishka Xargitey (11 mln) egalladilar. Kuchli o‘nlikka, shuningdek, Julianna Margulis (“Soprano avlodi”, “Tez yordam”, “Yaxshi rafiqa”), Emi Poler (“Dam olish zonasi”), Mindi Kaling (“Ofis”), Kerri Vashington (“Janjal”) va Patritsiya Xiton (“Reymondni hamma sevadi”) kirdi.